[{"text_idx": "#000008", "text": "Fel rhan o brosiect Dyfodol Gwell Cymru, Aimee Parker sy\u2019n siarad am ei phrofiadau o weithio gyda Thi\u0302m Cymorth Lleiafrifoedd Ethnig a Ieuenctid Cymru (EYST) er mwyn ennyn diddordeb pobl ifanc a\u2019u helpu nhw i ddychmygu \u2018dyfodol gwell\u2019."}, {"text_idx": "#000012", "text": "Roedd y drafodaeth gyda\u2019r bobl ifanc yn frwdfrydig, yn fywiog ac yn agored. Roedd y trafodaethau eang yn cynnwys:"}, {"text_idx": "#000013", "text": "benthyciadau llog isel i bobl ifanc sefydlu busnesau\nmynediad at gyfleoedd addysg anffurfiol\nhwb ar-lein er mwyn datrys problemau yn y gymuned, a"}, {"text_idx": "#000015", "text": "Dangosodd y bobl ifanc lawer iawn o empathi a thosturi tuag at ei gilydd yn y gweithdy a thuag at y dyfodol gwell roedden nhw am ei weld. Roedden nhw am weld ffoaduriaid a phobl ifanc yn cael eu croesawu, yn cael eu cynnwys ac yn cael cynnig cyfleoedd. Roedden nhw am weld cymunedau cydlynus a theimlad o gyd-dynnu."}, {"text_idx": "#000016", "text": "Ar gyfer yr ail weithdy, gofynnwyd i di\u0302m EYST feddwl am y thema\u0302u a gododd yn ystod y gweithdy cyntaf ac i feddwl am ddatganiadau uchelgeisiol a oedd yn cyfleu breuddwydion y bobl ifanc am ddyfodol gwell."}, {"text_idx": "#000017", "text": "Byd o gyfleoedd lle mae pobl ifanc yn cael eu haddysgu a\u2019u grymuso i gymryd rhan mewn cyfleoedd pwrpasol ar gyfer pobl ifanc \u2013 yn lleol, yn genedlaethol ac yn rhyngwladol.\nBydd modd i bobl ifanc dduon a lleiafrifoedd ethnig herio sefyllfaoedd a phobl pan fyddan nhw\u2019n teimlo eu bod yn gwahaniaethu yn eu herbyn\nBydd pobl ifanc dduon ac o leiafrifoedd ethnig yn gallu canfod y sgiliau newydd maen nhw\u2019n dymuno eu cael ac yn cael cyfleoedd i\u2019w hymarfer"}, {"text_idx": "#000018", "text": "Rhannodd y bobl ifanc yn grwpiau trafod a defnyddiwyd y dull tri gorwel i archwilio\u2019r camau sydd eu hangen er mwyn sicrhau\u2019r dyfodol oedd wedi\u2019i ddisgrifio yn y datganiadau."}, {"text_idx": "#000019", "text": "Roedd gan y bobl ifanc lawer o syniadau am y ffordd o symud tuag at y dyfodol maen nhw am ei weld, ac roedd y rhain yn amrywio o ddylanwadu ar bolisi\u0308au, datblygu fframweithiau cyfreithiol newydd, chwalu\u2019r cwricwlwm ysgolion presennol, manteisio i\u2019r eithaf ar botensial y cyfryngau cymdeithasol a chydnabod cymwysterau o wledydd eraill."}, {"text_idx": "#000021", "text": "Rhannodd y bobl ifanc eu bod yn mwynhau gallu breuddwydio. Roedden nhw\u2019n teimlo\u2019n falch a\u2019u bod yn cyflawni rhywbeth drwy fod yn rhan o\u2019r prosiect, ac roedden nhw\u2019n gwerthfawrogi\u2019r cyfle i siarad am y pethau oedd yn bwysig iddyn nhw."}, {"text_idx": "#000022", "text": "Roedd y gweithdy\u2019n fywiog ac yn hwyliog, ac yn ystod yr egwyl cafodd cerddoriaeth ei chwarae a buon ni\u2019n tynnu wynebau gwirion ar y camera. Roedd hi\u2019n anrhydedd cael gweithio gyda\u2019r bobl ifanc yma \u2013 pobl fynegiannol a brwdfrydig fydd yn sicr yn newid y byd mewn rhyw ffordd!"}, {"text_idx": "#000027", "text": "Ymunwch a\u0302 ni ar y cyfryngau cymdeithasol"}]